Sjóðklæðagerðin , 66° Norður , hefur stefnt KPMG vegna ráðgjafar um öfugan samruna sem gerður var árið 2006 . Þetta staðfestir Helgi Rúnar Óskarsson , forstjóri Sjóklæðagerðarinnar . Fyrirtækið fer fram á tæpar 215 milljónir króna auk vaxta í skaðabætur . Símon Á. Gunnarsson , varaformaður stjórnar KPMG , segist hins vegar fagna niðurstöðunni í máli Toyota gegn Deloitte þar sem það mál sé í stórum dráttum hliðstætt . „ Staðan á okkar máli er þannig að lögmenn hafa skilað inn greinargerð til Héraðsdóms þar sem þeir krefjast aðallega að málinu verði vísað frá dómi þar sem málið er vanreifað . Til vara er krafist sýknu . Fyrst og fremst á þeirri forsendu að þær ásakanir sem á okkur eru bornar eru tilhæfulausar . Við vorum ekki ráðgjafar við þessi kaup á sínum tíma , “ segir hann . Símon segir kröfuna um samruna félaganna koma fram í lánasamningum við banka og unnið sé eftir þeirri forsendu . „ Ég held það sé ágætt að vísa í orðalagið í Toyotamálinu , svona voru menn að gera þetta á þessum árum og menn sáu ekki fyrir seinni tíma skoðanir skattyfirvalda . “ Nánar er fjallað um málið í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .